Germaniya prezidenti Yoaxim Gauk: “Islom Karimov O‘zbekiston taraqqiyoti uchun o‘zining butun kuchini bag‘ishladi”

Germaniya prezidenti Yoaxim Gauk O‘zbekiston Birinchi Prezidenti Islom Karimovning vafoti munosabati bilan o‘zining samimiy hamdardligini bildirdi. Bu haqda “Jahon” axborot agentligi xabar bermoqda.

“O‘zbekiston yetakchisi bundan 25 yil avval mustaqillik qo‘lga kiritilgan paytdan boshlaboq mamlakat taraqqiyoti uchun o‘zining butun kuchini bag‘ishladi. Bu davr ichida davlatlarimiz o‘rtasidagi munosabatlar ijobiy o‘suvchanlik kasb etdi”, — deyiladi Germaniya prezidenti ta’ziyanomasida.
“Germaniya barcha sohalardagi hamkorlikni davom ettirishga hamda amalga oshirilayotgan islohotlar siyosatini sherik sifatida qo‘llab-quvvatlashga tayyordir”, — deya qo‘shimcha qilgan Yoaxim Gauk.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.